Halvseint

Halvseint var en animert humor-serie for voksne som gikk på NRK1 fra 2007 til 2008. Den kan best beskrives som en parodi på talkshow-sjangeren der animasjoner av norske kjendiser ble flittig brukt. Serien ble omstridt på grunn av sine seksuelle skildringer og innklaget til Kringkastingsrådet.

Hovedkarakterene i programmet er  Kaptein Felix (Rune Nilson) og reporteren Amy (Ingrid Jessing Linhave).

Bak serien
Halvseint var den første fullanimerte serien som NRK produserer selv. Ideen bak programmet kom fra Barbara Jahn, Mattis Folkestad (hovedanimatør) og Marius Hoel.

Animatørene bak Halvseint var Øyvind Tangseth, Siv Nordsveen, Pil Cappelen Smith, Kristoffer Drageset, Espen Alme Ellingsen og Siren Halvorsen.

Manusforfattere var blant annet de medvirkende selv, Rune Nilson, Ingrid Gjessing Linhave, Vidar Magnussen og flere andre, blant annet Lasse Nederhoed. Håkon Noodt fungerte som mentor og manusredaktør.

Klage til Kringkastingsrådet
I april 2008 ble det sendt inn en klage til Kringkastingsrådet på grunn av serien. Bakgrunnen for klagen var en episode fra 2008 der det i et innslag ble vist detaljert skildring av en samleiescene. En ung gutt blir tatt med på foreldrenes soverom for å se hvordan man har sex, og ifølge klagen overlot den ikke mye til fantasien, men viste kjønnsorgan i bevegelse med barn til stede. Klagen ble imidlertid ikke tatt til etterretning.

Referanser

Eksterne lenker 
 
  Halvseints offisielle nettsider

Animerte komiserier
Norske animerte TV-serier
TV-produksjoner på NRK
Norske TV-serier fra 2000-årene
Norske komiserier